|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/** |
|  | **(protokols Nr.; .p.)** |

**Par nekustamā īpašuma Jaungulbenes pagastā ar nosaukumu “Aduliena 2” atsavināšanu**

Izskatīts **Daukstu, Galgauskas, Jaungulbenes un Līgo pagastu apvienības pārvalde**, reģistrācijas Nr. 40900041186, juridiskā adrese: “Gulbītis”, Gulbītis, Jaungulbenes pagasts, Gulbenes novads, LV-4420 (turpmāk – Pārvalde), 2025.gada 27.jūnija iesniegums Nr. DGJL/2.5/25/44 (Gulbenes novada pašvaldībā saņemts 2025.gada 27.jūnijā un reģistrēts ar Nr. GND/5.13.2/25/1459-D) ar lūgumu nodot atsavināšanai nekustamo īpašumu Jaungulbenes pagastā ar nosaukumu “Aduliena 2”, kadastra numurs 5060 003 0162, kas sastāv no zemes vienības ar kadastra apzīmējumu 50600030162 ar platību 0,21 ha un būves ar kadastra apzīmējumu 50600030135002 (dzīvojamā māja), adrese: “Aduliena 2”, Jaungulbenes pagasts, Gulbenes novads (turpmāk – Nekustamais īpašums). Pārvalde norāda, ka dzīvojamā māja ir sliktā tehniskā stāvoklī un tai ir nepieciešams kapitālais remonts vai ēkas atjaunošana. Izvērtējot iepriekš minēto, Pārvalde norāda, ka nav lietderīgi ieguldīt finanšu līdzekļus īpašuma atjaunošanai un tas nav nepieciešams pašvaldības autonomo funkciju veikšanai.

Gulbenes novada pašvaldības īpašuma tiesības uz nekustamo īpašumu Jaungulbenes pagastā ar nosaukumu “Aduliena 2”, kadastra numurs 5060 003 0162, kas sastāv no zemes vienības ar kadastra apzīmējumu 50600030162 ar platību 0,21 ha un būves ar kadastra apzīmējumu 50600030135002 (dzīvojamā māja), adrese: “Aduliena 2”, Jaungulbenes pagasts, Gulbenes novads, 2005.gada 13.decembrī ar Vidzemes rajona tiesas lēmumu ir nostiprinātas Jaungulbenes pagasta zemesgrāmatas nodalījumā Nr. 100000196997.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Jaungulbenes pagastā ar nosaukumu “Aduliena 2”, kadastra numurs 5060 003 0162, kas sastāv no zemes vienības ar kadastra apzīmējumu 50600030162 ar platību 0,21 ha un būves ar kadastra apzīmējumu 50600030135002 (dzīvojamā māja), adrese: “Aduliena 2”, Jaungulbenes pagasts, Gulbenes novads, atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs N. Mazūrs